Ja, ek weet. Life goes on. deur Anria | Bydraes | Woes - Kreatiewe platform vir Afrikaans
Titel: Ja, ek weet. Life goes on.
Hoekom kan die son nie ophou skyn
sodat die dag so grys kan lyk
soos dit daagliks vir my voel nie?
Hoekom kan die maan
sans nie onder bly nie?
Die nag is so koud
Hoekom kan die horlosie teen my kamermuur
se getik ... tik ... tik ... nie net ophou
net vir ’n rukkie net stil ... stil ... stilbly nie.
Hoekom kan die wêreld en sy bestaan
... net vir ’n rukkie
net sodat ek kan –
dans onder tipuana-saadjie-helikopter-blaartjies
sodat ek kan draai
terwyl die wêreld stilstaan
sodat ek my seer kan voel sonder oordeel ...
sonder dat tyd verbyglip
en dae in weke in maande verander
en my verlange my hunker die leegheid
die smorend alleenheid sonder jou
op die aarde wat aanhou met draai
tyd wat aanhou tik-tik-tik hoekom kan alles nie net vries.
... net sodat my trane kan val
sonder skuld sonder
Lees ander gedigte deur Anria
ja vrae soos: as ek net maar, of waarom het ek nie? lê kasty-diep. Maar pyn laat groei ons in geloof en in die wil om te oorleef.
Vir my is hierdie jou heel, heel beste werk!
4 jaar 6 maande 2 weke 4 dae oud
Baie hartseer... saam met jou
So hartseer... Mooi gepen.
4 jaar 6 maande 2 weke 6 dae 22 ure oud
Jy gaan haal daai seer diep uit en dans en draai daarmee tot al's stilstaan, mooi gepen
Daar is geen ander manier as om daardie styl bult met sy distels en dorings uit te klim en dan eers dan sal mens besef of die aarde werklik moes stilstaan en of daar 'n wonderlike oase aan die anderkant van jou bult wag.
4 jaar 6 maande 3 weke 2 ure oud
ja ek weet . . .
Jy moet die pad van rou volledig stap, so skryf jou hartseer uit. Die deel wat Rudi aangehaal het is vir my ook pragtig gepen
n rouwerk vol emosie.
+ kou slotstrofe.
kyk net: saans
4 jaar 6 maande 3 weke 3 ure oud
Ek stuur vir jou 'n buisie super-gom, sodat jy elkeen wat instruksies uitdeel se lippe geplak kan word. 'One heartbeat at a time' en neem soveel daarvan as wat jy nodig het. (En koop pluisies vir jou ore :-D )
4 jaar 6 maande 3 weke 5 ure oud
("POWERFUL" ~ soos jy graag dikwels kommentaar op ander se puik werk.)
En Carma is so rég . . . geen quick fix nie. Trane maak ook heel. Hoeveel trane? Soveel soos jy self besluit . . .
4 jaar 6 maande 3 weke 10 ure oud
Maar die aarde bly draai, die tyd staan nie stil nie. Voorwaarts, opwaarts,na die lig. Hou aan groei, pyn is deel van die lewe, byt vas. Dit sál beter word.
4 jaar 6 maande 3 weke 14 ure oud
Jy mag maar treur, Anria. Dit kan jare neem om iemand se dood heeltemal te verwerk. En terwyl mens treur kan jy steeds aangaan met jou lewe, nes jy wel doen. Daar is nie 'n quick fix vir hierdie soort seer nie. Baie goeie gedig hierdie van jou!
Die dood Verlange